section_heading: Koncept
paragraph_text: Whoracle opisuje prošlost, sadašnjost i hipotetsku budućnost Zemlje. "Jotun" je nagovještanje u kojem je čovječanstvo uništeno nakon apokaliptičnog događaja. "Episode 666" je naracija apokaliptičnog događaja koji je perverzno prikazan na televiziji. Pjesme koje vode do ovoga govore o usponu i padu ljudskog društva. "The Hive" i "Jester Script Transfigured" opisuje tehnološki napredno društvo i novi utopijski svjetski poredak koji je uništen ljudskom naravi u sljedeće dvije pjesme. Uključivanje obrade Depeche Modea, "Everything Counts", način je na koji sugeriraju da su ljudi koji su uništili društvo koje su sagradili shvatili svoju pogrešku kad je već bilo prekasno.